રિક્ષા ચાલકે નિવેદનમાં આપેલા ફોન નંબર આધારે તપાસ કરાઇ તો ખરેખર તેનો ફોન બંધ હતો. હવે આ રિક્ષા ચાલકની તપાસ વધુ ગંભીરતાથી શરૂ કરાઇ. પરંતુ તેનો પણ પતો ન લાગ્યો. અંતે પીએસઆઇ મલ્હોત્રાને કંઇક ખોટુ થઇ રહ્યાંની શંકા ગઇ. તેમણે આ ગેંગને પકડનારા કોન્સ્ટેબલની ખાનગી રીતે તપાસ કરાવી. તો જે શંકા હતી તે જ થયું. રિક્ષાચાલક ડીસ્ટાફના કોન્સ્ટેબલનો બાતમીદાર હતો. કોન્સ્ટેબલને શંકા હતી કે, આ ગેંગને પકડાઇ હોવાથી તે ગમે ત્યારે રિક્ષા ચાલકની હત્યા કરી નાંખશે. માટે કોન્સ્ટેબલે જ રિક્ષા ચાલકને પરિવાર સાથે ફરાર થઇ જવાનું કહ્યું હતુ.